**יארי-מאטי לאטוולה** (בפינית: **Jari-Matti Latvala**, נולד ב-3 באפריל 1985) הוא נהג מרוצים פיני המתחרה בסבב אליפות העולם בראלי. לאטוולה נוהג עבור קבוצת טויוטה. ידוע בסגנון הנהיגה האגרסיבי שלו, שהקנה לו ניצחונות וזכיות בפודיומים רבים במהלך השנים, אך גם לא מעט התרסקויות מרהיבות.

מאז דצמבר 2020 משמת כמנהל קבוצת הראלי של טויוטה.

קריירה
------

לאטוולה החל לנהוג בגיל 8 ברכב שקיבל מאביו, יארי לאטוולה, שהיה נהג מרוצי ראלי בעצמו. את מרוץ הבכורה שלו בסבב אליפות העולם בראלי ערך במרוץ הסוגר של עונת 2002, כשהשתתף בראלי בריטניה כשהוא בן 17 בלבד. עונה לאחר מכן השתתף בארבעה מרוצים, עבור קבוצת פורד. בשנת 2004 התחרה בקטגוריית ב-S1600 במסגרת אליפות העולם לצעירים (JWRC). הוא השתתף בעשרה מרוצים, כשהוא נוהג ברכבים שונים, אך הצליח לסיים רק ארבעה מתוכם. עונה לאחר מכן התחרה בתשעה מרוצים - שישה מתוכם בסובארו אימפרזה WRX STI (קטגוריה N) ושלושה בסבב האליפות הבכיר.

### 2006-2012: פורד

בעונת 2007 השלים לראשונה עונה מלאה, כשנהג עבור קבוצת Stobart VK M-Sport. בראלי אירלנד השיג את הפודיום הראשון בקריירה, כשסיים במקום השלישי. בשנת 2008 הצטרף לקבוצת פורד הרשמית, כמחליפו של מרקוס גרונהולם, שהודיע על פרישה בסיום העונה הקודמת. במרוץ הפתיחה סבל מרצף של בעיות - תקר בגלגל ופגיעה בחלק הקדמי של הרכב שגרמו לו לפרוש במהלך היום השני מהתחרות ולסיים בסופו של דבר במקום השנים עשר. במרוץ השני בעונה, ניצח בכל המקטעים ביום הראשון של התחרות ונטל את ההובלה. ביומיים הבאים לא הצליח לנצח אף מקטע, אך בכל זאת הצליח לשמור על מקומו וסיים את הראלי כמנצח. הניצחון הפך את לאטוולה למנצח הצעיר ביותר בתולדות אליפות העולם, כשהוא רק בן 22, בכך שבר שיא שנקבע בשנת 1980. עד לסיום העונה צבר עוד חמישה פודיומים - פעמיים סיים במקום השלישי ושלוש פעמים במקום השני. את העונה סיים במקום הרביעי הכולל עם 58 נקודות.

בעקבות ההצלחה בעונה הקודמת, לקראת עונת 2009 עלו הציפיות מהנהג הצעיר. אך פתיחת העונה לוותה באכזבה, כאשר בשלושה מתוך ארבעת מרוצי הפתיחה הוא ירד מהמסלול. בראלי פורטוגל התהפך עם רכבו 17 פעמים במורד גבעה, עד שלבסוף נעצר לאחר התנגשות בעץ. לקראת המרוץ השישי בעונה הוחלפה הפורד פוקוס בה נהג לדגם חדש יותר. בראלי סרדיניה, המרוץ הראשון בו נהג ברכב החדש, השיג את ניצחונו השני. עד לסיום העונה הוסיף עוד שני פודיומים וסיים את העונה במקום הרביעי.

לאטוולה במהלך ראלי בריטניה (2012)
בניגוד לעונה הקודמת, עונת 2010 נפתחה בהצלחה יחסית. בארבעת מרוצי הפתיחה הגיע פעמיים לפודיום והשיג 47 נקודות אליפות, יותר מכל העונה הקודמת. ראלי ניו זילנד, המרוץ החמישי בעונה, היה מרוץ רב תהפוכות שבמהלכו עברה ההובלה מספר פעמים בין מתחרים שונים. לאטוולה היה בין המובילים במרוץ, אך את ההובלה עצמה לקח רק במהלך המקטע האחרון מנצח את המרוץ בפער של 2.4 שניות לפני סבסטיאן אוז'ייה. בראלי פינלנד הצליח להשיג את ניצחונו השני בעונה והפך לנהג הפיני הצעיר ביותר שזוכה במרוץ, מאז הוכנס לסבב האליפות בשנת 1973. במרוץ האחרון בעונה הצליח לסיים במקום השלישי, דבר שסייע לו לעקוף את אוז'ייה בדירוג הכללי והקנה לו את המקום השני בדירוג הכולל בסיום העונה.

לקראת עונת 2011 עם כניסתן לתוקף של התקנות החדשות באליפות החולפה הפורד פוקוס בפיאסטה חדשה. בארבעת המרוצים הראשונים הגיע לפודיום וצבר 63 נקודות. קצב צבירת הנקודות הואט בשלושת המרוצים הבאים, אך בחמשת המרוצים שלאחר מכן השיג עוד 3 פודיומים. במרוץ סיום העונה הצליח להשיג את הניצחון הראשון בעונה. הוא צבר 172 נקודות, נקודה יותר מהעונה הקודמת, אך הפעם הסתפק במקום הרביעי הכולל.

עזיבתו של מיקו הירבונן את קבוצת פורד בעונת 2012 הפכה את לאטוולה לנהג המוביל של הקבוצה. בראלי מונטה קרלו פתח בצורה טובה, אך התרסק לקראת סוף היום הראשון ויצא מהתחרות. המרוץ השני בעונה התקיים בשוודיה בתנאי מזג אוויר קשים ולאטוולה סיים אותו כמנצח. במהלך ההכנות לקראת ראלי ארגנטינה נפצע ונאלץ לפרוש מהמרוץ, את מקומו תפס דני סורדו. בראלי בריטניה רשם את ניצחונו השני בעונה והתייצב במקום החמישי בדירוג הכולל. בשלושת המרוצים שנותרו עד סיום העונה סיים פעמיים במקום השני והצליח לשפר את מיקומו ולסיים את העונה במקום השלישי.

### 2013-2016: פולקסווגן

לאטוולה בראלי שוודיה (2014)
פולקסווגן הצטרפה לסבב האליפות בעונת 2013 ולאטוולה חתם כנהג בקבוצה לצידו של סבסטיאן אוז'ייה. אוז'ייה שלט בעונה בצורה מוחלטת, מנצח תשעה מתוך שלושה עשר המרוצים בעונה. לאטוולה הצליח לנצח מרוץ אחד והוסיף עוד שישה ביקורים בפודיום, מסיים את עונת הבכורה בקבוצה החדשה במקום השלישי. השליטה של קבוצת פולקסווגן המשיכה גם בעונת 2014, כאשר לאטוולה ואוז'ייה רושמים ביחד ניצחונות בכל המרוצים למעט אחד. לאטוולה השיג ארבעה ניצחונות ועוד שלוש פעמים סיים במקום השני. את העונה הוא סיים במקום השני עם 218 נקודות, ההישג הטוב ביותר שלו. עונת 2015 נפתחה בצורה טובה עם מקום שני בראלי מונטה קרלו, אך בשלושת המרוצים הבאים לא צבר נקודות. בראלי פורטוגל רשם את הניצחון הראשון בעונה ובראלי פינלנד את השני. בארבעת המרוצים הבאים סיים שלוש פעמים במקום השני והוסיף עוד ניצחון בראלי צרפת. גם את העונה הזאת סיים במקום השני, מיד אחרי בן קבוצתו אוז'ייה. עונת 2016 הייתה העונה החלשה ביותר מבחינת ההישגים בקבוצה. במהלכה השיג רק ניצחון אחד וסיים את העונה במקום השישי בלבד עקב רצף של תאונות ותקלות במהלך העונה.

### 2017–2019: טויוטה

פרשת דיזלגייט הובילה לפרישתה של קבוצת פולקסווגן מהאליפות בסיום העונה. לאטוולה, שנותר ללא קבוצה, חתם בקבוצת טויוטה, ששבה להתחרות באליפות לאחר 18 שנות היעדרות. את העונה פתח עם מקום שני בראלי מונטה קרלו ובראלי שוודיה רשם את הניצחון הראשון בתולדות הקבוצה מאז חזרתה לאליפות. בעונת 2018 השיג את הניצחון השני בקבוצה, ניצחון שהיה האחרון בקריירה כנהג. בסיום עונת 2019 נותר ללא קבוצה.

בדצמבר 2020 מונה לתפקיד מנהל הקבוצה במקומו של טומי מקינן שסיים את תפקידו בקבוצה.

תוצאות מרוצים
-------------

| שנה | קבוצה | מכונית | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | יארי-מאטי לאטוולה | מיצובישי לאנסר איבו VI | מונקומונקו | שוודיהשוודיה | צרפתצרפת | קטלוניהקטלוניה | קפריסיןקפריסין | ארגנטינהארגנטינה | יווןיוון | קניהקניה | פינלנדפינלנד | גרמניהגרמניה | איטליהאיטליה | ניו זילנדניו זילנד | אוסטרליהאוסטרליה | בריטניהבריטניה17 |  |  | - | 0 |
| 2003 | BP פורד | פורד פוקוס RS WRC 02 | מונקומונקו | שוודיהשוודיה | טורקיהטורקיה | ניו זילנדניו זילנד | ארגנטינהארגנטינה | יווןיוון10 | קפריסיןקפריסין | גרמניהגרמניה17 | פינלנדפינלנד14 | אוסטרליהאוסטרליה | איטליהאיטליה | צרפתצרפת | קטלוניהקטלוניה | בריטניהבריטניה10 |  |  | - | 0 |
| 2004 | יארי-מאטי לאטוולה | פורד פומה S1600 | מונקומונקופרש |  |  |  |  |  |  |  |  |  |  |  |  |  |  |  | - | 0 |
| סובארו אימפרזה WRX STI |  | שוודיהשוודיהפרש | מקסיקומקסיקו | ניו זילנדניו זילנד | קפריסיןקפריסין |  |  |  |  | גרמניהגרמניה27 | יפןיפן |  |  | צרפתצרפת21 |  |  |
| פורד פיאסטה S1600 |  |  |  |  |  | יווןיווןפרש | טורקיהטורקיהפרש | ארגנטינהארגנטינה |  |  |  |  |  |  |  |  |
| סוזוקי איגניס S1600 |  |  |  |  |  |  |  |  | פינלנדפינלנדפרש |  |  | בריטניהבריטניה23 | איטליהאיטליהפרש |  | קטלוניהקטלוניה29 |  |
| מיצובישי לאנסר איבו VIII |  |  |  |  |  |  |  |  |  |  |  |  |  |  |  | אוסטרליהאוסטרליהפרש |
| 2005 | יארי-מאטי לאטוולה | טויוטה קורולה WRC | מונקומונקו | שוודיהשוודיה16 | מקסיקומקסיקו |  |  |  |  |  |  | פינלנדפינלנדפרש |  |  |  |  |  |  | - | 0 |
| סובארו אימפרזה WRX STI |  |  |  | ניו זילנדניו זילנדפרש | איטליהאיטליה16 | קפריסיןקפריסין | טורקיהטורקיה | יווןיוון | ארגנטינהארגנטינהפרש |  | גרמניהגרמניה21 |  |  | צרפתצרפת16 | קטלוניהקטלוניה19 | אוסטרליהאוסטרליה |
| פורד פוקוס RS WRC |  |  |  |  |  |  |  |  |  |  |  | בריטניהבריטניהפרש | יפןיפן |  |  |  |
| 2006 | יארי-מאטי לאטוולה | סובארו אימפרזה WRX STI | מונקומונקו41 | שוודיהשוודיה | מקסיקומקסיקו25 |  |  |  |  | יווןיוון22 |  |  | יפןיפן69 | קפריסיןקפריסין | טורקיהטורקיה | אוסטרליהאוסטרליה6 | ניו זילנדניו זילנד8 |  | 13 | 9 |
| טויוטה קורולה WRC |  |  |  |  |  |  |  |  |  | פינלנדפינלנד17 |  |  |  |  |  |  |
| Stobart VK Ford Rally Team | פורד פוקוס RS WRC 04 |  |  |  | קטלוניהקטלוניה16 | צרפתצרפתפרש | ארגנטינהארגנטינה | איטליהאיטליה |  | גרמניהגרמניה34 |  |  |  |  |  |  |  |
| פורד פוקוס RS WRC 06 |  |  |  |  |  |  |  |  |  |  |  |  |  |  |  | בריטניהבריטניה4 |
| 2007 | Stobart VK M-Sport Ford Rally Team | פורד פוקוס RS WRC 06 | מונקומונקופרש | שוודיהשוודיהפרש | נורווגיהנורווגיה5 | מקסיקומקסיקו7 | פורטוגלפורטוגל8 | ארגנטינהארגנטינה4 | איטליהאיטליה9 | יווןיוון12 | פינלנדפינלנדפרש | גרמניהגרמניה8 | ניו זילנדניו זילנד5 | קטלוניהקטלוניה7 | צרפתצרפת4 | יפןיפן25 | אירלנדאירלנד3 | בריטניהבריטניה10 | 8 | 30 |
| 2008 | BP פורד אבו דאבי | פורד פוקוס RS WRC 07 | מונקומונקו12 | שוודיהשוודיה1 | מקסיקומקסיקו3 | ארגנטינהארגנטינה15 | ירדןירדן7 | איטליהאיטליה3 | יווןיוון7 | טורקיהטורקיה2 | פינלנדפינלנד38 |  |  |  |  |  |  |  | 4 | 58 |
| פורד פוקוס RS WRC 08 |  |  |  |  |  |  |  |  |  | גרמניהגרמניה9 | ניו זילנדניו זילנדפרש |  |  | יפןיפן2 | בריטניהבריטניה2 |  |
| Stobart VK M-Sport Ford Rally Team | פורד פוקוס RS WRC 07 |  |  |  |  |  |  |  |  |  |  |  | קטלוניהקטלוניה6 | צרפתצרפת4 |  |  |  |
| 2009 | BP פורד אבו דאבי | פורד פוקוס RS WRC 08 | אירלנדאירלנד14 | נורווגיהנורווגיה3 | קפריסיןקפריסין12 | פורטוגלפורטוגלפרש | ארגנטינהארגנטינה6 |  |  |  |  |  |  |  |  |  |  |  | 4 | 41 |
| פורד פוקוס RS WRC 09 |  |  |  |  |  | איטליהאיטליה1 | יווןיוון3 | פוליןפוליןפרש | פינלנדפינלנד3 | אוסטרליהאוסטרליה4 | קטלוניהקטלוניה6 | בריטניהבריטניה7 |  |  |  |  |
| 2010 | BP פורד אבו דאבי | פורד פוקוס RS WRC 09 | שוודיהשוודיה3 | מקסיקומקסיקו5 | ירדןירדן2 | טורקיהטורקיה8 | ניו זילנדניו זילנד1 | פורטוגלפורטוגלפרש | בולגריהבולגריה6 | פינלנדפינלנד1 | גרמניהגרמניה4 | יפןיפן3 | צרפתצרפת4 | קטלוניהקטלוניה4 | בריטניהבריטניה3 |  |  |  | **2** | **171** |
| 2011 | פורד אבו דאבי | פורד פיאסטה RS WRC | שוודיהשוודיה3 | מקסיקומקסיקו3 | פורטוגלפורטוגל3 | ירדןירדן2 | איטליהאיטליה18 | ארגנטינהארגנטינה7 | יווןיוון9 | פינלנדפינלנד2 | גרמניהגרמניה14 | אוסטרליהאוסטרליה2 | צרפתצרפת4 | קטלוניהקטלוניה3 | בריטניהבריטניה1 |  |  |  | 4 | 172 |
| 2012 | פורד | פורד פיאסטה RS WRC | מונקומונקופרש | שוודיהשוודיה1 | מקסיקומקסיקופרש | פורטוגלפורטוגל13 | ארגנטינהארגנטינה | יווןיוון3 | ניו זילנדניו זילנד7 | פינלנדפינלנד3 | גרמניהגרמניה2 | בריטניהבריטניה1 | צרפתצרפת2 | איטליהאיטליה12 | ספרדספרד2 |  |  |  | **3** | **154** |
| 2013 | פולקסווגן מוטורספורט | פולקסווגן פולו R WRC | מונקומונקופרש | שוודיהשוודיה4 | מקסיקומקסיקו16 | פורטוגלפורטוגל3 | ארגנטינהארגנטינה3 | יווןיוון1 | איטליהאיטליה3 | פינלנדפינלנד17 | גרמניהגרמניה7 | אוסטרליהאוסטרליה4 | צרפתצרפת3 | ספרדספרד2 | בריטניהבריטניה2 |  |  |  | **3** | **162** |
| 2014 | פולקסווגן מוטורספורט | פולקסווגן פולו R WRC | מונקומונקו5 | שוודיהשוודיה1 | מקסיקומקסיקו2 | פורטוגלפורטוגל14 | ארגנטינהארגנטינה1 | איטליהאיטליה3 | פוליןפולין5 | פינלנדפינלנד1 | גרמניהגרמניהפרש | אוסטרליהאוסטרליה2 | צרפתצרפת1 | ספרדספרד2 | בריטניהבריטניה8 |  |  |  | **2** | **218** |
| 2015 | פולקסווגן מוטורספורט | פולקסווגן פולו R WRC | מונקומונקו2 | שוודיהשוודיהפרש | מקסיקומקסיקו15 | ארגנטינהארגנטינהפרש | פורטוגלפורטוגל1 | איטליהאיטליה6 | פוליןפולין5 | פינלנדפינלנד1 | גרמניהגרמניה2 | אוסטרליהאוסטרליה2 | צרפתצרפת1 | ספרדספרד2 | בריטניהבריטניה50 |  |  |  | **2** | **183** |
| 2016 | פולקסווגן מוטורספורט | פולקסווגן פולו R WRC | מונקומונקופרש | שוודיהשוודיה26 | מקסיקומקסיקו1 | ארגנטינהארגנטינה16 | פורטוגלפורטוגל6 | איטליהאיטליה2 | פוליןפולין5 | פינלנדפינלנד2 | גרמניהגרמניה48 | הרפובליקה העממית של סיןהרפובליקה העממית של סיןבוטל | צרפתצרפת4 | ספרדספרד14 | בריטניהבריטניה7 | אוסטרליהאוסטרליה9 |  |  | 6 | 112 |
| 2017 | טויוטה רייסינג | טויוטה יאריס WRC | מונקומונקו2 | שוודיהשוודיה1 | מקסיקומקסיקו6 | צרפתצרפת4 | ארגנטינהארגנטינה5 | פורטוגלפורטוגל9 | איטליהאיטליה2 | פוליןפולין20 | פינלנדפינלנד21 | גרמניהגרמניה7 | ספרדספרדפרש | בריטניהבריטניה5 | אוסטרליהאוסטרליהפרש |  |  |  | 4 | 136 |
| 2018 | טויוטה רייסינג | טויוטה יאריס WRC | מונקומונקו3 | שוודיהשוודיה7 | מקסיקומקסיקו7 | צרפתצרפתפרש | ארגנטינהארגנטינהפרש | פורטוגלפורטוגל25 | איטליהאיטליה7 | פינלנדפינלנד3 | גרמניהגרמניהפרש | טורקיהטורקיה2 | בריטניהבריטניה2 | ספרדספרד8 | אוסטרליהאוסטרליה1 |  |  |  | 4 | 128 |
| 2019 | טויוטה רייסינג | טויוטה יאריס WRC | מונקומונקו5 | שוודיהשוודיה21 | מקסיקומקסיקו8 | צרפתצרפת10 | ארגנטינהארגנטינה5 | צ'ילהצ'ילה11 | פורטוגלפורטוגל7 | איטליהאיטליה19 | פינלנדפינלנד3 | גרמניהגרמניה3 | טורקיהטורקיה6 | בריטניהבריטניהפרש | ספרדספרד5 | אוסטרליהאוסטרליה |  |  | 7 | 94 |
|

1. ↑  העונה טרם הסתיימה

קישורים חיצוניים
----------------

ויקישיתוף מדיה וקבצים בנושא **יארי-מאטי לאטוולה** בוויקישיתוף
* אתר האינטרנט הרשמי של יארי-מאטי לאטוולה
* יארי-מאטי לאטוולה, ברשת החברתית טוויטר

* פרופיל נהג באתר WRC.com

הערות שוליים
------------

1. ↑  Ford confirms line-up,Crash.net
2. ↑  STOP PRESS: Latvala retires, Crash.net
3. ↑  Latvala claims historic Swedish win, Autosport.com, 10 February 2008
4. ↑  רוני שטרן, ראלי פורטוגל: עוד אחד לאוסף, אוטו, 5 באפריל 2009
5. ↑  רוני שטרן, ראלי סרדיניה: הקאמבק של פורד, אוטו, 24 במאי 2009
6. ↑  רוני שטרן, ראלי ניו זילנד: שלוש פניות מהסוף, אוטו, 9 במאי 2010
7. ↑  רוני שטרן, ראלי פינלנד: קפיצה אחת יותר מדי, אוטו, 1 באוגוסט 2010
8. ↑  רוני שטרן, ראלי בריטניה: סופו של עידן, אוטו, 16 בנובמבר 2010
9. ↑  רוני שטרן, ראלי בריטניה: שוב אלוף, אוטו, 14 בנובמבר 2011
10. ↑  רוני שטרן, ראלי שוודיה: לאטוולה מחזיר מהלומה, אוטו, 12 בפברואר 2012
11. ↑  רוני שטרן, ראלי בריטניה: לאטוולה חוזר לכושר, אוטו, 18 בספטמבר 2012
12. ↑  Jari-Matti Latvala seals 2017 Toyota World Rally Championship seat, Autosport.com, 6 December 2016
13. ↑  Latvala named Toyota WRC team principal after Makinen departure, Autosport, 18 December 2020